સારાંશ માટે દસ્તાવેજ: ખેડૂત નેતાઓએ અહીં એક શખ્સને રજૂ કર્યો હતો જેમણે કહ્યું હતું કે 26 જાન્યુઆરીના રોજ ટ્ર્રૅક્ટર રેલીમાં હિંસા ભડકાવી ચાર ખેડૂત નેતાઓને ગોળી મારવાની યોજના બનાવવામાં આવી હતી.

એ શખ્સે વિગતવાર હિંસાની યોજના જણાવી કે કેવી રીતે ગોળીબાર કરીને પોલીસ અને ખેડૂતોને સામસામે લાવવાના હતા જેથી હિંસા ભડકે. 

ત્યારબાદ ખેડૂતોએ આ શખ્સને સ્થાનિક પોલીસને સોંપી દીધો હતો.

ખેડૂત નેતા કુલવંત સિંહ સંધુએ કહ્યું કે વિભિન્ન એજન્સીઓ ખેડૂત આંદોલનમાં ગડભડ કરવાના પ્રયાસ કરી રહી છે. આ મામલે પોલીસ તરફથી કોઈ પ્રતિક્રિયા આવી નથી.

ખેડૂતોએ રજૂ કરેલા શખ્સે શું કહ્યું?

બે જગ્યાએ હથિયાર આપ્યાં છે, એક માખણભોગ પાસે અને એક એ ગલીમાં. અમારો પ્લાન એવો હતો કે જ્યારે 26 તારીખે ખેડૂતો આગળ વધવાની કોશિશ કરશે ત્યારે દિલ્હી પોલીસ તેમને રોકવાનો પ્રયાસ કરશે. જો બાયચાન્સ તેઓ નહીં રોકાય તો તેમની પર ફાયરિંગ કરવાનો હુકમ છે. તેમના ઘૂંટણ પર ગોળી મારવાનો હુકમ છે. 

ત્રીજી વાત એ છે કે પાછળથી 10 છોકરાની એક ટીમ છે જે ખેડૂતોની પાછળથી ફાયરિંગ કરશે, જેથી પોલીસને એવું લાગશે કે આ ફાયરિંગ ખેડૂતો તરફથી થઈ છે. 

ચોથો પ્લાન એ છે કે 26 તારીખે પોલીસ સાથે અડધા લોકો ખાનગી હશે, જેઓ પોલીસની વર્દીમાં હશે અને ખેડૂતોને વેરવિખેર કરશે. 24 તારીખે સ્ટેજ પર રહેલા ચાર લોકોને શૂટ કરવાનો પ્લાન છે. તેમના ફોટો પણ આપી દેવામાં આવ્યા છે.

હું આ મામલે જે વ્યક્તિને જાણું છું તેનું નામ પ્રદીપસિંહ છે. તે અરાઈ પોલીસ સ્ટેશનના SHO છે. તેઓ જ્યારે પણ અમને મળવા આવતા ત્યારે તે મોઢું સંતાડીને આવતા હતા. અમે તેનો બેજ (વરદી પર નામ લખેલો બેજ) જોયો હતો. 

ખેડૂતનેતાઓનાં નામ નથી ખબર, પરંતુ તેમના ફોટો અમારી પાસે છે.

ખેડૂતો અને સરકારની 11મી વાતચીત પણ નિષ્ફળ

સરકાર અને ખેડૂત સંગઠનો વચ્ચે ત્રણ કૃષિકાયદાઓને લઈને 11મી વાતચીતમાં પણ કોઈ ઉકેલ આવ્યો નથી.

શુક્રવારે વિજ્ઞાન ભવનમાં થયેલી વાતચીતમાં સરકારે પોતાની તરફથી આપવામાં આવેલા પ્રસ્તાવ પર વાત કરવા કહ્યું જેને ખેડૂતોએ નકારી કાઢ્યો.

ખેડૂત નેતાઓએ કહ્યું કે, આ બેઠક માંડ 15-20 મિનિટ ચાલી.

સરકારે દોઢ વર્ષ માટે કાયદાઓ સ્થગિત કરવાનો પ્રસ્તાવ રજૂ કર્યો છે જે ખેડૂતોને મંજૂર નથી.

આગળની બેઠક માટે કોઈ તારીખ આપવામાં નથી આવી. 

બીબીસી સંવાદદાતા દિલનવાઝ પાશાએ સવાલ કર્યો હતો કે શું સરકારના પ્રસ્તાવને લઈને ખેડૂત સંગઠનોમાં કોઈ મતભેદ છે?

આના જવાબમાં એક ખેડૂત નેતાએ કહ્યું કે, ઘરમાં દરેકને પોતાની...\nદસ્તાવેજની સમાન ભાષામાં સારાંશ:
સિંઘુ બૉર્ડર ખાતે કૃષિકાયદાનો વિરોધ કરી રહેલા ખેડૂતોએ મોડી રાત્રે પત્રકારપરિષદ યોજી હતી જેમાં દાવો કરવામાં આવ્યો કે 26 જાન્યુઆરીની ટ્રૅક્ટર રેલીમાં હિંસા ભડકાવવાનું કાવતરું રચવામાં આવ્યું હતું.